**ДЕТСКА ГРАДИНА „КОКИЧЕ” ПЛЕВЕН**

**Плевен ул.“ Драган Цанков“ 11 тел.064/826169 e-mail: cdg3\_pl@abv.bg**

**Утвърдил: Милена Кожухарова**

*Директор на ДГ „ Кокиче“ Плевен*

**ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ**

**И ЗА ПРИОБЩАВАНЕ НА ДЕЦА ОТ УЯЗВИМИ ГРУПИ**

**В ДЕТСКА ГРАДИНА „ КОКИЧЕ“ ПЛЕВЕН**

Уязвими са онези лица и групи от хора, които търпят ограничения по отношение на участието им в социалния живот и ползването на социални права. Уязвимите групи не успяват да получат достъп или да се възползват от възможностите, които предлагат обществото и икономиката и стават жертва или попадат в ситуация на риск от маргинализиране и социално изключване. Причините за това са различни и разнообразни като: живот в крайна бедност или ниски доходи и материални лишения; влошени финансови условия; социални и психологически фактори; недостъпна среда; здравни и възрастови проблеми; липса или недостатъчни социални умения и образование; отношение към тях, основано на предразсъдъци; липса, ограничен достъп или неадекватни услуги и т.н.:

 деца от ромската етническа общност;

 деца на възраст от 0 до 3 години, непосещаващи детско заведение, поради липса на детски ясли на територията на общината;

 деца на възраст от 3 до 7 години, непосещаващи детска градина;

 деца завършващи подготвителна група с по-ниски от средните резултати за училищна готовност;

 деца от други уязвими групи, извън ромската общност – трайно безработни, здравно неосигурени, с увреждания и др.

Малка част от децата в ДГ са деца от социално уязвими семейства (безработни, с ниска степен на образование и липса на професионална квалификация, ниско ниво на здравна култура), за които не се полагат подходящи грижи.

 деца със здравословни проблеми – с увреждания, хронични заболявания или често боледуващи от инфекциозни болести.

 Равният достъп до образование и качественото образование са взаимно обвързани –равният достъп означава достъп до качествено образование, а качественото образование разкрива пълния си потенциал само ако до него има достъп всяко българско дете.

В ДГ „Кокиче“ се провежда целенасочена политика на интеграция и предоставяне на равни възможности на децата от етническите малцинства, деца със специални образователни потребности, деца с увреждания, деца с хронични заболявания, деца жертви на насилие както и деца на многодетни семейства. Това са така наречените уязвими групи деца.

**І. ЦЕЛИ НА ПРОГРАМАТА:**

1. Пълноценна социализация на децата от уязвими групи.

2. Гарантиране на равен достъп до качествено образование за деца от уязвими групи.

3. Утвърждаване на интеркултурното, гражданското и приобщаващото образование като неотменна част от процеса на модернизация в ДГ.

4. Съхраняване и развитие на културната идентичност на децата от уязвими групи (от етническите малцинства).

5. Защита от дискриминация.

**ІІ. ДЕЙНОСТИ ЗА ПОСТИГАНЕ НА ЦЕЛИТЕ:**

**Дейности за повишаване компетентностите на учителите за работа с деца от уязвими групи:**

1. Осигуряване на допълнителна квалификация на педагогическите специалисти за работа в мултикултурна образователна среда.

2. Изграждане и функциониране на информационна система за проследяване на деца в риск.

3. Прилагане на разнообразни практики насочени към съхраняване и развитие на културната идентичност на децата от етническите малцинства.

4. Ранно идентифициране на деца от уязвими групи.

5. Ранно оценяване на потребностите и превенция на обучителните затруднения.

**Дейности за нтеграция на децата от уязвими групи в детската градина и за подобряване на училищната готовност:**

1. Създаване на условия за успешна адаптация на децата от уязвимите групи и пълноценно включване в образователния процес.

2. Повишаване на степента на училищна готовност на децата от ромски произход за осигуряване на равен старт в училище.

3. Подобряване на здравния статус на децата от уязвими групи чрез редовно наблюдение на здравното, физическото и психомоторното развитие.

4. Превенция на неглижирането, насилието и други рискове в ранна детска възраст. Осигуряване на подкрепа за деца, живеещи в неблагоприятна семейна, емоционална и културна среда.

5. Ранно оценяване на индивидуалните потребности на децата с цел да им се предложи и осигури адекватна помощ.

6. Преодоляване на затрудненията на децата с обучителни проблеми в подготовката за училище чрез осигуряване на специализирана помощ в обучението, общуването с връстниците, справянето с емоционални и други проблеми.

7. Подкрепа на разнообразни съвместни изяви на деца от различни етнически общности за съхраняване и развитие на общите и специфични традиции по регион.

**Дейности за формиране и развитие на родителски умения и подкрепа към родителите:**

1. Повишаване на родителския капацитет за отглеждане и възпитание на децата чрез предоставяне на възможности на родителите от уязвими групи за придобиване на познания, трениране на умения и създаване на нагласи за отговорно и зряло родителство.

2. Повишаване ролята на родителите като основен фактор в социалното, здравното и емоционално развитие на децата.

3. Мотивиране и активно включване на родителите в интеграционния процес, както и приемане идеята за ценността на образованието за бъдещето на децата им.

4. Преодоляване на негативните нагласи и стереотипите на останалите родители към малцинствените и уязвими групи чрез взаимно опознаване и приемане на различията.

5. Провеждане на информационни кампании и родителски срещи за родителите с цел разясняване на взаимните ползи от интегрираното обучение на децата от уязвими групи.

6. Ангажиране на родителите на деца от уязвими групи в училищни настоятелства и обществени съвети.

**ІІІ. ОЧАКВАНИ РЕЗУЛТАТИ:**

1. Участие на всички заинтересовани страни в процеса на образователна интеграция;

2. Повишен обхват в ДГ на деца подлежащи на задължително образование (5-6 г.).

3. Придобити знания, умения и компетентности за работа в мултикултурна образователна среда от педагогическите специалисти.

4. Осъществен контрол върху резултатите от процеса на приобщаването на децата от уязвими групи в ДГ.

5. Изграждане на по-голямо доверие между етносите, като база за постигане на по-високо ниво на социална сплотеност в общуването.

**ІV. ИНДИКАТОРИ ЗА РЕЗУЛТАТ:**

1. Дял на децата, подлежащи на задължителна предучилищна подготовка (5-7 г.), обхванати в ДГ.

2. Целодневната организация на УВП.

3. Дял на учителите, преминали обучение за работа в мултикултурна среда.

Приобщаващото образование е процес на осъзнаване, приемане и подкрепа на индивидуалността на всяко дете и на разнообразието от потребности на всички деца, чрез активиране и включване на ресурси, насочени към премахване на пречките пред ученето и научаването, и към създаване на възможности за развитие и участие на децата във всички аспекти на живота на общността.

*Настоящата програма е приета на заседание на Педагогическия съвет от 11.09.2018г. с Протокол № ………. и е утвърдена със заповед на директора № ./11.09.2019г.*